
ΠΕΡΙΕΧΟΜΕΝΑ 


ΑΠΟΦΑΣΕΙΣ 

Τροποποίηση της υπουργικής απόφασης Υ5β/Γ.Π.οικ. 
156618/25.11.2009 «Καθορισμός του τρόπου οργάνω¬ 
σης και λειτουργίας των Κέντρων Ημέρας του άρ¬ 
θρου 8 του Ν. 2716/1999» (ΦΕΚ Β' 2444/14.12.2009). 1 

Τροποποίηση της υπουργικής απόφασης με αριθμ. Υ5β/ 
οικ 1662/21-5-2001 (ΦΕΚ 691/Β/2001) με θέμα «Κα¬ 
θορισμός του τρόπου λειτουργίας και της στελέ- 
χωσης των Κινητών Μονάδων Ψυχικής Υγείας του 
άρθρου 7 του Ν. 2716/99 καθώς και κάθε λεπτομέ¬ 
ρειας εφαρμογής του ίδιου άρθρου». 2 

Καθορισμός των όρων, των δικαιολογητικών και των 
διαδικασιών πληρωμής και ελέγχου της χρηματο¬ 
δότησης της ΚτΠ ΑΕ μέσω του Προγράμματος Δη¬ 
μοσίων Επενδύσεων για την υλοποίηση του έργου 
«Ολοκληρωμένο Πληροφοριακό Σύστημα Παρακο¬ 
λούθησης και Καταγραφής Αλιευτικών Δραστηρι¬ 
οτήτων» στο πλαίσιο της από 2-3-2012 Προγραμ¬ 


ματικής Συμφωνίας. 3 

ΑΠΟΦΑΣΕΙ Σ 

Αριθμ. Υ5β/Γ.Π.ΟΙΚ 50557 (1) 


Τροποποίηση της υπουργικής απόφασης Υ5β/Γ.Π.οικ. 
156618/25.11.2009 «Καθορισμός του τρόπου οργάνω¬ 
σης και λειτουργίας των Κέντρων Ημέρας του άρθρου 
8 του Ν. 2716/1999» (ΦΕΚ Β' 2444/14.12.2009). 

Η ΥΦΥΠΟΥΡΓΟΣ ΥΓΕΙΑΣ 

Έχοντας υπόψη: 

1. Τις διατάξεις του Ν. 2716/1999 (ΦΕΚ 96 Α/17-5-1999) «Ανά¬ 
πτυξη και εκσυγχρονισμός των υπηρεσιών ψυχικής υγείας 
και άλλες διατάξεις», όπως τροποποιήθηκε και ισχύει. 

2. Τις διατάξεις του Ν. 1558/85 (ΦΕΚ 137/85/Α'), όπως 
τροποποιήθηκε με το Π.Δ. 63/2005 (ΦΕΚ 98/22-4-05/Α'): 
«Κωδικοποίηση της Νομοθεσίας για την Κυβέρνηση 
και τα Κυβερνητικά Όργανα» και τις διατάξεις του Π.Δ. 
95/2000 (ΦΕΚ 76/2000): «Οργανισμός του Υπουργείου 
Υγείας και Πρόνοιας», όπως τροποποιήθηκε. 

3. Τις διατάξεις του άρθρου 28 του Ν. 2519/97 «Ανάπτυ¬ 
ξη και εκσυγχρονισμός του Εθνικού Συστήματος Υγείας, 
οργάνωση των υγειονομικών υπηρεσιών, ρυθμίσεις για 
το φάρμακο και άλλες διατάξεις» (ΦΕΚ 165 Α'). 


4. Την παρ. 2 του άρθρου 11 «Ρυθμίσεις για τη ψυχική 
υγεία» του Ν. 3754/2009 (ΦΕΚ Α' 43/11.3.2009) «Ρύθμιση 
όρων απασχόλησης των νοσοκομειακών ιατρών του 
ΕΣΥ, σύμφωνα με το π.δ. 76/2005 και άλλες διατάξεις». 

5. Την με αριθμ. Υ5β/οικ. 1962/21-09-2000 (ΦΕΚ 1268/Β/ 
2000) υπουργική απόφαση με θέμα «Καθορισμός κριτη¬ 
ρίων, προϋποθέσεων, δικαιολογητικών, διαδικασίας και 
κάθε άλλης λεπτομέρειας για έγκριση σκοπιμότητας 
και χορήγηση άδειας ίδρυσης και άδειας λειτουργίας 
Μονάδων Ψυχικής Υγείας στον ιδιωτικό Κερδοσκοπικό 
και μη κερδοσκοπικό τομέα. 

6. Την με αριθμ. Υ5β/1424 (ΦΕΚ Β' 935/27.7.2000) υπουρ¬ 
γική απόφαση με θέμα περί «Καθορισμός του τρόπου 
οργάνωσης και λειτουργίας των Τομεακών Επιτροπών 
Ψυχικής Υγείας (Τ.Ε.Ψ.Υ.) και των Τομεακών Επιτροπών 
Ψυχικής Υγείας Παιδιών & Εφήβων (Τ.Ε.Ψ.Υ.Π.Ε.) του 
άρθρου 3 του Ν. 2716/99». 

7. Την με αριθμ. Υ5β/Γ.Π. οικ. 156618/25-11-2009 (ΦΕΚ 
2444/Β/2009) υπουργική απόφαση με θέμα «Καθορισμός 
του τρόπου οργάνωσης και λειτουργίας των Κέντρων 
Ημέρας του άρθρου 8 του Ν. 2716/99». 

8. Την με αριθμ. Υ5α,β/Γ.Π. οικ. 39321/30-3-2010 (ΦΕΚ 
453/Β/2010) υπουργική απόφαση με θέμα «Σύστημα Διοι¬ 
κητικής και Οικονομικής Διαχείρισης, Ελέγχου και Παρα¬ 
κολούθησης της ποιότητας σε Μονάδες Ψυχικής Υγείας». 

9. Την κοινή υπουργική απόφαση Υ5β/Γ.Π.οικ. 35724/ 
4.4.2002 «Ορισμός του κατά το άρθρο 13 του Ν. 2716/99 
ειδικού ενοποιημένου (κλειστού) νοσηλίου και τροπο¬ 
ποίηση της αριθ. Υ4α/οικ. 1320/98 κοινής υπουργικής 
απόφασης περί “Ορισμού νοσηλίου Νοσοκομείων”» (ΦΕΚ 
Β' 485/19.04.2002). 

10. Τις διατάξεις του άρθ. 21, παρ. 4, 5 του Ν. 4052/2012 
(ΦΕΚ 41/Α'). 

11. Την με αριθμ. ΔΥΓ3 (α)/οικ. ΓΥ/148 με θέμα «Υποχρεωτι¬ 
κή ηλεκτρονική καταχώρηση των συνταγών στον Ε.Ο.Π.Υ.Υ. 
και στους άλλους Φορείς Κοινωνικής Ασφάλισης». 

12. Την με αριθμ. ΔΥΓ3 (α)/οικ. ΓΥ/149 με θέμα «Εφαρ¬ 
μογή συνταγογράφησης με Δραστική Ουσία». 

13. Το υπ’ αριθμ. Π.Δ. 86/21-6-12 ΦΕΚ(141/2012 Τεύχος 
Α') «Διορισμός Υπουργών, Αναπληρωτών Υπουργών και 
Υφυπουργών». 

14. Την με αριθμ. 68155/2012 απόφαση (ΦΕΚ 2105/τ.Β/ 
9.7.2012) «Ανάθεση αρμοδιοτήτων στην Υφυπουργό Υγεί¬ 
ας Φ. Σκοπούλη» όπως συμπληρώθηκε με την με αριθμ. 
78087/25-7-2012 απόφαση με θέμα «Συμπλήρωση της 

αρ. οικ. 68155/9-7-2012 απόφαση του Πρωθυπουργού 
και του Υπουργού Υγείας “Ανάθεση αρμοδιοτήτων στην 
Υφυπουργό Υγείας Φωτεινή Σκοπούλη”». 

15. Το από 24/4/2013 Μνημόνιο Συνεργασίας μεταξύ 
του Επιτρόπου Απασχόλησης, Κοινωνικών Υποθέσεων 
και Ένταξης ΕΑ5ΖΕΟ ΑΝϋΟΒ και του Υπουργού Υγείας 
ΑΝΔΡΕΑ ΛΥΚΟΥΡΕΝΤΖΟΥ και του σχετικού Παραρτήμα¬ 
τος (Σχέδιο Δράσης για την υλοποίηση του Μνημονίου). 

16. Την ανάγκη καθιέρωσης ενός μοντέλου χρηματοδό¬ 
τησης των μονάδων ψυχικής υγείας με βάση το κόστος 
ανά ωφελούμενο και τύπο μονάδας βάσει των προθεσμιών 
του Σχεδίου Δράσης για την υλοποίηση του Μνημονίου. 

17. Ότι για το παρόν μοντέλο χρηματοδότησης λήφθη- 
καν υπόψη οι οικονομικές και δημοσιονομικές συνθήκες 
όπως ισχύουν κατά το χρόνο έκδοσης της παρούσας 
καθώς και τα κόστη (μισθολογικά κ.α) όπως έχουν δι¬ 
αμορφωθεί στα πλαίσια των μνημονιακών υποχρεώσε¬ 
ων της χώρας και αντίστοιχων επιπτώσεων αυτών στο 
γενικότερο κόστος διαβίωσης, δύναται, επομένως, να 
αποτελέσει αντικείμενο τροποποίησης, εφόσον οι οικο¬ 
νομικές συνθήκες της χώρας το επιτρέψουν στο μέλλον. 

18. Την εισήγηση βάσει της μελέτης κοστολόγησης των 
υπηρεσιών ψυχικής υγείας από την ΕΥτΥΚΑ, αποφασίζουμε: 

Την τροποποίηση και συμπλήρωση της Υ5β/Γ.Π.οικ.156618/ 
25.11.2009 «Καθορισμός του τρόπου οργάνωσης και 
λειτουργίας των Κέντρων Ημέρας του άρθρου 8 του 
Ν. 2716/199» (ΦΕΚ Β'2444/14.12.2009) υπουργικής από¬ 
φασης ως κάτωθι: 

«Προστίθενται άρθρα 14,15,16,17 και 18: 

Άρθρο 14 

Πλαίσιο κοστολόγησης υπηρεσιών ψυχικής υγείας 

1. Ορίζεται η κοστολόγηση υπηρεσιών ψυχικής υγείας 
των Κέντρων Ημέρας κατά το ανωτέρω (1) σχετ. και 
διαφορετικό κόστος ανά επίσκεψη για τις θεραπευτικές 
πράξεις - υπηρεσίες διαφορετικού τύπου. 

2. Ορίζεται η επίσκεψη ως αποδεκτή μονάδα παρο¬ 
χής υπηρεσιών ψυχικής υγείας, μέγιστης διάρκειας μιας 
ώρας, ανά ωφελούμενο ανά οκτάωρο, με έναν ειδικό 
της μονάδας. 

Ως επίσκεψη ορίζουμε ένα πλαίσιο παρεχόμενων 
υπηρεσιών που αφορά σε ένα ή και περισσότερα από 
τα παρακάτω: διαδικασίες διαγνωστικής αξιολόγησης, 
θεραπευτικές συνεδρίες, συνεδρίες συμβουλευτικής ή 
συνεδρίες υποστήριξης, παρακολούθηση της φαρμα¬ 
κευτικής αγωγής (ΐοΙΙονν-υρ), τηλεφωνικές συνεδρίες, 
συμμετοχή σε θεραπευτικές, υποστηρικτικές, αποκα- 
ταστασιακές ή εκπαιδευτικές ομάδες. 

Κατ’ εξαίρεση 

> για τις υπηρεσίες παρακολούθησης φαρμακευτικής 
αγωγής (ίοΙΙο\Λ/-υρ), η επίσκεψη αφορά στο ένα τρίτο 
του χρόνου της κανονικής επίσκεψης. 

> για τις τηλεφωνικές συνεδρίες μέσω τηλεφωνικών 
γραμμών, λαμβάνεται υπόψη ο συνολικός χρόνος ομιλίας 
των ειδικών με ωφελούμενους και αντιμετωπίζεται ως 
επίσκεψη ωριαίας διάρκειας. Ο χρόνος ομιλίας πιστο¬ 
ποιείται από το αρχείο καταγραφής του τηλεφωνικού 
κέντρου (οαΙΙ οθπΙθγ) της γραμμής ανεξάρτητα από τον 
αριθμό των τηλεφωνημάτων και δηλώνεται με ευθύνη 
του νομίμου εκπροσώπου της Μονάδας Ψυχικής Υγείας. 

3. Διακριτά καλύπτεται το κόστος για ένταξη ωφε- 
λουμένου σε θεραπευτικό πρόγραμμα. Ως θεραπευτικό 
πρόγραμμα ορίζουμε τη διενέργεια περισσότερων της 
μίας επίσκεψης του ωφελουμένου την ίδια ημέρα, το ίδιο 
οκτάωρο με παραπάνω από μία ειδικότητα, στη βάση 


εξατομικευμένου θεραπευτικού πλάνου, στο οποίο να 
πιστοποιείται η ανάγκη συμμετοχής του ωφελούμενου 
σε πρόγραμμα βάσει της διάγνωσης του.Ένα θεραπευ¬ 
τικό πρόγραμμα μπορεί να περιλαμβάνει υπηρεσίες που 
παρέχονται σε ατομικό ή ομαδικό πλαίσιο. 

4. Οι δράσεις παρέμβασης στην κοινότητα (δράσεις 
πρόληψης, αγωγής κοινότητας, ευαισθητοποίησης πλη¬ 
θυσμού) θα κοστολογούνται ανά ώρα ως επισκέψεις 
ωριαίας διάρκειας και θα είναι επιλέξιμες μόνο σε ό,τι 
αφορά τις ώρες συνεργασίας ειδικών της μονάδας με 
την κοινότητα. Σε κάθε άλλη περίπτωση υλοποίησης 
δράσης, θα είναι επιλέξιμος ο χρόνος ενασχόλησης των 
ειδικών της μονάδας υπολογιζόμενος στο ένα τρίτο του 
κόστους της ωριαίας επίσκεψης. 

5. Η κοστολόγηση υπηρεσιών που παρέχουν οι Μο¬ 
νάδες ΑΙζάθίπηθΓ και Αντιμετώπισης Διάχυτων Αναπτυ¬ 
ξιακών Διαταραχών (Διαταραχές Αυτιστικού τύπου), οι 
οποίες λειτουργούν ως Ολοκληρωμένα Κέντρα (παρέ¬ 
χουν φιλοξενία και υπηρεσίες ημερήσιας φροντίδας) και 
παρέχουν υπηρεσίες μέσω των Κέντρων Ημέρας, αυτές 
κοστολογούνται με βάση την επίσκεψη του ωφελούμε¬ 
νου, όπως περιγράφεται ανωτέρω και ισχύει. 

6. Σε ό,τι αφορά την κοστολόγηση των υπηρεσιών 
που παρέχονται από Κέντρα Ψυχικής Υγείας - Ιατρο- 
παιδαγωγικές Υπηρεσίες - Νοσοκομεία Ημέρας, θα ακο¬ 
λουθείται η κοστολόγηση των υπηρεσιών των Κέντρων 
Ημέρας. 

7. Σε ό,τι αφορά τα Ειδικά Κέντρα Κοινωνικής Επανέ¬ 
νταξης, Ειδικές Μονάδες Αποκατάστασης και Επαγγελ¬ 
ματικής Επανένταξης, θα ακολουθείται η κοστολόγηση 
των θεραπευτικών προγραμμάτων των Κέντρων Ημέρας. 

Αρθρο 15 

Κόστος Υπηρεσιών Ψυχικής Υγείας 

1. Προσδιορίζεται ανώτατο κόστος ανά ωφελούμενο 
για τα Κέντρα Ημέρας, όπως παρακάτω: 

Α1. Κέντρα Ημέρας συμπεριλαμβανομένων και αυτών 
για άτομα (ενήλικες, παιδιά ή έφηβοι) με διάχυτες ανα¬ 
πτυξιακές διαταραχές (διαταραχές αυτιστικού τύπου): 
40 €/ατομική επίσκεψη. 

Α2. Κέντρα Ημέρας για άτομα με οργανικά ψυχοσύν¬ 
δρομα, νόσο ΑΙζίΐθίπίθΓ και συναφείς διαταραχές: 30 €/ 
ατομική επίσκεψη. 

Κατ’ εξαίρεση 

- Υπηρεσίες που παρέχονται σε πλαίσιο ομάδας: ένα 
πέμπτο του κόστους της κανονικής επίσκεψης, όπως 
κοστολογείται σύμφωνα με την ανωτέρω κατηγοριο- 
ποίηση (Α1: 8€, Α2: 6€), ανά ωφελούμενο 

- Υπηρεσίες παρακολούθησης φαρμακευτικής αγωγής 
(ΐοΙΙονν - υρ): ένα τρίτο του κόστους της κανονικής επί¬ 
σκεψης, όπως κοστολογείται σύμφωνα με την ανωτέρω 
κατηγοριοποίηση (Α1:13,3€, Α2:10€) 

- Θεραπευτικό πρόγραμμα: 

ο Ατομική συνεδρία: ένα τρίτο του κόστους της κανο¬ 
νικής επίσκεψης, όπως κοστολογείται σύμφωνα με την 
ανωτέρω κατηγοριοποίηση (Α1:13,3€, Α2:10€), επί όσες 
ώρες διαρκεί το πρόγραμμα ημερησίως. 

ο Ομαδική συνεδρία: ένα πέμπτο του κόστους της κα¬ 
νονικής επίσκεψης, όπως κοστολογείται σύμφωνα με την 
ανωτέρω κατηγοριοποίηση (Α1:8€, Α2:6€), επί όσες ώρες 
διαρκεί το πρόγραμμα ημερησίως, ανά ωφελούμενο. 

- Δράσεις παρέμβασης στην κοινότητα (δράσεις πρόλη¬ 
ψης, αγωγής κοινότητας, ευαισθητοποίησης πληθυσμού): 
Κόστος επίσκεψης ανά ώρα ως επισκέψεις ωριαίας δι¬ 
άρκειας, σύμφωνα με την ανωτέρω κατηγοριοποίηση, 

όταν πρόκειται για συνεργασία ειδικών της μονάδας με 
την κοινότητα και σε λοιπές περιπτώσεις, στο ένα τρίτο 
του κόστους της επίσκεψης επί όσες ώρες διαρκεί η 
ενασχόληση των ειδικών της μονάδας ανά δράση. 

Τα παραπάνω κόστη θα αφορούν και υπηρεσίες που 
παρέχονται από α) Κέντρο Ψυχικής Υγείας, Ιατροπαι- 
δαγωγικές Υπηρεσίες - Νοσοκομείο Ημέρας και β) Ει¬ 
δικά Κέντρα Κοινωνικής Επανένταξης, Ειδικές Μονάδες 
Αποκατάστασης και Επαγγελματικής Επανένταξης (για 
αυτά θα αποτελεί επιλέξιμη δαπάνη μόνο το θεραπευ¬ 
τικό πρόγραμμα). 

Αρθρο 16 

Προϋποθέσεις κάλυψης δαπανών 
που υπολογίζονται με βάση την κοστολόγηση 
των υπηρεσιών ψυχικής υγείας 

1. Τηρούνται οι διατάξεις περί τήρησης και παρακο¬ 
λούθησης λειτουργίας Μονάδων Ψυχικής Υγείας και 
ιδιαίτερα, των ανωτέρω (5), (6) και (8) σχετ. 

2. Για κάθε ωφελούμενο θα τηρούνται στοιχεία επικοι¬ 
νωνίας και θα δηλώνεται υποχρεωτικά, ο Αριθμός Μη¬ 
τρώου Κοινωνικής Ασφάλισης (ΑΜΚΑ). Τα στοιχεία των 
ωφελουμένων θα τηρούνται στη Μονάδα Ψυχικής Υγείας 
και υποχρεωτικά στο Πληροφοριακό Σύστημα Υπηρεσιών 
Ψυχικής Υγείας της Διεύθυνσης Ψυχικής Υγείας. 

3. Προκειμένου να καθίσταται δυνατή η πιστοποίηση 
της διενέργειας των δηλούμενων επισκέψεων, θα υπο¬ 
βάλλεται στη Διεύθυνση Ψυχικής Υγείας από τη Μονάδα 
Ψυχικής Υγείας αναλυτική αποτύπωση και υποβολή των 
διενεργούμενων επισκέψεων ανά είδος και ωφελούμενο. 
Οι επισκέψεις ανά ωφελούμενο θα συσχετίζονται με 
σχετικές θεραπευτικές πράξεις. Σε περίπτωση κατά 
την οποία διαπιστωθεί, με βάση τα στατιστικά στοιχεία 
κίνησης που τηρούνται από τα προηγούμενα έτη, αύ¬ 
ξηση/μείωση μεγαλύτερη του 10% των διενεργούμενων 
επισκέψεων, η Διεύθυνση Ψυχικής Υγείας θα προβαίνει 
σε έλεγχο της Μονάδας. 

4. Σχετικά με την υλοποίηση δράσεων στην κοινότητα, 
η Μονάδα Ψυχικής Υγείας είναι υποχρεωμένη να υπο¬ 
βάλλει προγραμματικά στη Διεύθυνση Ψυχικής Υγείας, 
αναλυτική περιγραφή της δράσης, αναλυτικά την εκτι- 
μώμενη ανθρωποπροσπάθεια, κόστος και δείκτες απο¬ 
τελέσματος. Η Διεύθυνση Ψυχικής Υγείας θα εγκρίνει 
την υλοποίηση της δράσης και θα ελέγχει ενδιάμεσα και 
απολογιστικά την επιτευχθείσα δράση, ώστε να καθιστά 
επιλέξιμο το κόστος της δράσης. 

5. Γ ια τον έλεγχο των επισκέψεων, θεραπευτικών προ¬ 
γραμμάτων και δράσεων στην κοινότητα θα τηρούνται, 
υποχρεωτικά, σχετικά στοιχεία στο Πληροφοριακό Σύ¬ 
στημα Υπηρεσιών Ψυχικής Υγείας της Διεύθυνσης Ψυ¬ 
χικής Υγείας. 

6. Σε περίπτωση μη τήρησης των αναφερομένων στο 
παρόν άρθρο, δεν θα καθίσταται δυνατή, η επιχορήγηση 
κάθε μορφής. 

7. Με νεώτερη απόφαση του Υπουργού Υγείας δύναται 
να εξειδικευτεί περαιτέρω ο τρόπος παρακολούθησης 
και ελέγχου της εφαρμογής της παρούσας απόφασης. 

Άρθρο 17 

Συνταγογράφηση και Προμήθεια Φαρμάκων 

1. Οι ιατροί κάθε Μονάδας Ψυχικής Υγείας θα συ- 
νταγογραφούν ηλεκτρονικά τα φάρμακα προς τους 
ωφελούμενους (ασφαλισμένους ή κατόχους βιβλιαρίου 
πρόνοιας - απορίας) και με βάση τη δραστική ουσία, 
σύμφωνα με τα ανωτέρω (10), (11) και (12) σχετ. 


2. Σε περιπτώσεις ωφελούμενων με βιβλιάριο πρόνοι¬ 
ας - απορίας, η προμήθεια των φαρμάκων θα γίνεται 
από το φαρμακείο δημόσιου νοσοκομείου της περιοχής 
που ανήκει η Μονάδα Ψυχικής Υγείας. 

Αρθρο 18 

Ισχύς - Μεταβατικές διατάξεις 

1. Η παρούσα απόφαση κατισχύει κάθε άλλης διάταξης 
που καθορίζει ή επηρεάζει, άμεσα ή έμμεσα, το κόστος 
λειτουργίας και κατά συνέπεια, το ύψος των επιχορηγή¬ 
σεων των Μονάδων Ψυχικής Υγείας που ανήκουν σε Νο¬ 
μικά Πρόσωπα Ιδιωτικού Δικαίου μη κερδοσκοπικού χα¬ 
ρακτήρα, κατά την έννοια του άρθρου 11 του Ν. 2716/99 
για τις παρεχόμενες υπηρεσίες ψυχικής υγείας. 

2. Κατά τα λοιπά η υπ’αριθμ. Υ5β/Γ.Π.οικ. 156618/25.11.20 09 
απόφαση ισχύει ως έχει. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 29 Μα'ΐου 2013 

Η ΥΦΥΠΟΥΡΓΟΣ 

ΦΩΤΕΙΝΗ ΣΚΟΠΟΥΛΗ 
-♦- 

Αριθμ. Υ5β/Γ.Π.ΟΙΚ 50552 (2) 

Τροποποίηση της υπουργικής απόφασης με αριθμ. Υ5β/ 
οικ 1662/21-5-2001 (ΦΕΚ 691/Β/2001) με θέμα «Καθορι¬ 
σμός του τρόπου λειτουργίας και της στελέχωσης των 
Κινητών Μονάδων Ψυχικής Υγείας του άρθρου 7 του 
Ν. 2716/99 καθώς και κάθε λεπτομέρειας εφαρμογής 
του ίδιου άρθρου». 

Η ΥΦΥΠΟΥΡΓΟΣ ΥΓΕΙΑΣ 

Έχοντας υπόψη: 

1. Τις διατάξεις του Ν. 2716/1999 (ΦΕΚ 96 Α/17-5-1999) «Ανά¬ 
πτυξη και εκσυγχρονισμός των υπηρεσιών ψυχικής υγείας 
και άλλες διατάξεις», όπως τροποποιήθηκε και ισχύει. 

2. Τις διατάξεις του Ν. 1558/85 (ΦΕΚ 137/85/Α'), όπως 
τροποποιήθηκε με το Π.Δ. 63/2005 (ΦΕΚ 98/22-4-05/ 
Α'): «Κωδικοποίηση της Νομοθεσίας για την Κυβέρνη¬ 
ση και τα Κυβερνητικά Όργανα» και τις διατάξεις του 
Π.Δ. 95/2000 (ΦΕΚ 76/2000): «Οργανισμός του Υπουργεί¬ 
ου Υγείας και Πρόνοιας», όπως τροποποιήθηκε. 

3. Τις διατάξεις του άρθρου 28 του Ν. 2519/97 «Ανάπτυ¬ 
ξη και εκσυγχρονισμός του Εθνικού Συστήματος Υγείας, 
οργάνωση των υγειονομικών υπηρεσιών, ρυθμίσεις για 
το φάρμακο και άλλες διατάξεις» (ΦΕΚ 165 Α'). 

4. Την παρ. 2 του άρθρου 11 «Ρυθμίσεις για τη ψυχική 
υγεία» του ν. 3754/2009 (ΦΕΚ Α' 43/11.3.2009) «Ρύθμιση 
όρων απασχόλησης των νοσοκομειακών ιατρών του 
ΕΣΥ, σύμφωνα με το π.δ. 76/2005 και άλλες διατάξεις». 

5. Την με αριθμ. Υ5β/οικ. 1962/21-09-2000 (ΦΕΚ 1268/ 
Β/2000) υπουργική απόφαση με θέμα «Καθορισμός κρι¬ 
τηρίων, προϋποθέσεων, δικαιολογητικών, διαδικασίας 
και κάθε άλλης λεπτομέρειας για έγκριση σκοπιμότητας 
και χορήγηση άδειας ίδρυσης και άδειας λειτουργίας 
Μονάδων Ψυχικής Υγείας στον ιδιωτικό Κερδοσκοπικό 
και μη κερδοσκοπικό τομέα». 

6. Την με αριθμ. Υ5β/1424 (ΦΕΚ Β' 935/27.7.2000) υπουρ¬ 
γική απόφαση με θέμα περί «Καθορισμός του τρόπου 
οργάνωσης και λειτουργίας των Τομεακών Επιτροπών 
Ψυχικής Υγείας (Τ.Ε.Ψ.Υ.) και των Τομεακών Επιτροπών 
Ψυχικής Υγείας Παιδιών και Εφήβων (Τ.Ε.Ψ.Υ.Π.Ε.) του 
άρθρου 3 του Ν. 2716/99». 

7. Την με αριθμ. Υ5β/οικ 1662/21-5-2001 (ΦΕΚ 691/Β/2001) 
υπουργική απόφαση με θέμα «Καθορισμός του τρόπου 

λειτουργίας και της στελέχωσης των Κινητών Μονάδων 
Ψυχικής Υγείας του άρθρου 7 του Ν. 2716/99 καθώς και 
κάθε λεπτομέρειας εφαρμογής του ιδίου άρθρου». 

8. Την με αριθμ. Υ5α,β/Γ.Π. οικ. 39321/30-3-2010 (ΦΕΚ 
453/Β/2010) υπουργική απόφαση με θέμα «Σύστημα Διοι¬ 
κητικής και Οικονομικής Διαχείρισης, Ελέγχου και Παρα¬ 
κολούθησης της ποιότητας σε Μονάδες Ψυχικής Υγείας». 

9. Την κοινή υπουργική απόφαση Υ5β/Γ.Π.οικ. 35724/ 
4.4.2002 «Ορισμός του κατά το άρθρο 13 του Ν. 2716/99 ειδι¬ 
κού ενοποιημένου (κλειστού) νοσηλίου και τροποποίηση της 
αριθ. Υ4α/οικ. 1320/98 κοινής υπουργικής απόφασης περί 
“Ορισμού νοσηλίου Νοσοκομείων”» (ΦΕΚ Β' 485/19.04.2002). 

10. Τις διατάξεις του άρθ. 21, παρ. 4, 5 του Ν. 4052/2012 
(ΦΕΚ 41/Α'). 

11. Την με αριθμ. ΔΥΓ3 (α)/οικ. ΓΥ/148 με θέμα «Υποχρεωτι¬ 
κή ηλεκτρονική καταχώρηση των συνταγών στον Ε.Ο.Π.Υ.Υ. 
και στους άλλους Φορείς Κοινωνικής Ασφάλισης». 

12. Την με αριθμ. ΔΥΓ3 (α)/οικ. ΓΥ/149 με θέμα «Εφαρ¬ 
μογή συνταγογράφησης με Δραστική Ουσία». 

13. Το υπ’ αριθμ. Π.Δ. 86/21-6-12 ΦΕΚ (141/2012 τεύχος 
Α') «Διορισμός Υπουργών, Αναπληρωτών Υπουργών και 
Υφυπουργών». 

14. Την με αριθμ. 68155/2012 απόφαση (ΦΕΚ 2105/τ.Β/ 
9.7.2012) «Ανάθεση αρμοδιοτήτων στην Υφυπουργό Υγεί¬ 
ας Φ. Σκοπούλη» όπως συμπληρώθηκε με την με αριθμ. 
78087/25-7-2012 απόφαση με θέμα «Συμπλήρωση της 
αρ. οικ. 68155/9-7-2012 απόφαση του Πρωθυπουργού 
και του Υπουργού Υγείας “Ανάθεση αρμοδιοτήτων στην 
Υφυπουργό Υγείας Φωτεινή Σκοπούλη”». 

15. Το από 24/4/2013 Μνημόνιο Συνεργασίας μεταξύ 
του Επιτρόπου Απασχόλησης, Κοινωνικών Υποθέσεων 
και Ένταξης ΕΑ5ΖΕΟ ΑΝϋΟΒ και του Υπουργού Υγείας 
ΑΝΔΡΕΑ ΛΥΚΟΥΡΕΝΤΖΟΥ και του σχετικού Παραρτήμα¬ 
τος (Σχέδιο Δράσης για την υλοποίηση του Μνημονίου). 

16. Την ανάγκη καθιέρωσης ενός μοντέλου χρημα¬ 
τοδότησης των μονάδων ψυχικής υγείας με βάση το 
κόστος ανά ωφελούμενο και τύπο μονάδας βάσει των 
προθεσμιών του Σχεδίου Δράσης για την υλοποίηση 
του Μνημονίου. 

17. Ότι για το παρόν μοντέλο χρηματοδότησης λήφθη- 
καν υπόψη οι οικονομικές και δημοσιονομικές συνθήκες 
όπως ισχύουν κατά το χρόνο έκδοσης της παρούσας 
καθώς και τα κόστη (μισθολογικά κ.α) όπως έχουν δι¬ 
αμορφωθεί στα πλαίσια των μνημονιακών υποχρεώσε¬ 
ων της χώρας και αντίστοιχων επιπτώσεων αυτών στο 
γενικότερο κόστος διαβίωσης, δύναται, επομένως, να 
αποτελέσει αντικείμενο τροποποίησης, εφόσον οι οικο¬ 
νομικές συνθήκες της χώρας το επιτρέψουν στο μέλλον. 

18. Την εισήγηση βάσει της μελέτης κοστολόγησης 
των υπηρεσιών ψυχικής υγείας από την ΕΥτΥΚΑ, απο¬ 
φασίζουμε: 

Την τροποποίηση και συμπλήρωση της υπ’ αριθμ. Υ5β/ 
οικ 1662/21-5-2001 (ΦΕΚ 691/Β/2001) με θέμα «Καθορι¬ 
σμός του τρόπου λειτουργίας και της στελέχωσης των 
Κινητών Μονάδων Ψυχικής Υγείας του άρθρου 7 του 
Ν. 2716/99 καθώς και κάθε λεπτομέρειας εφαρμογής 
του ιδίου άρθρου» υπουργικής απόφασης ως κάτωθι: 

«Προστίθενται άρθρα 9,10,11,12 και 13: 

Αρθρο 9 

Πλαίσιο κοστολόγησης υπηρεσιών ψυχικής υγείας 

1. Ορίζεται η κοστολόγηση υπηρεσιών ψυχικής υγείας 
των Κινητών Μονάδων κατά το ανωτέρω (1) σχετ. και 
διαφορετικό κόστος ανά επίσκεψη για τις θεραπευτικές 
πράξεις - υπηρεσίες διαφορετικού τύπου. 


2. Ορίζεται η επίσκεψη ως αποδεκτή μονάδα παρο¬ 
χής υπηρεσιών ψυχικής υγείας, μέγιστης διάρκειας μιας 
ώρας, ανά ωφελούμενο ανά οκτάωρο, με έναν ειδικό 
της μονάδας. 

Ως επίσκεψη ορίζουμε ένα πλαίσιο παρεχόμενων υπη¬ 
ρεσιών που να αφορά σε ένα ή και περισσότερα από 
τα παρακάτω: διαδικασίες διαγνωστικής αξιολόγησης, 
θεραπευτικές συνεδρίες, συνεδρίες συμβουλευτικής ή 
συνεδρίες υποστήριξης, παρακολούθηση της φαρμα¬ 
κευτικής αγωγής (ίοΙΙονν-υρ) και κατ’ οίκον φροντίδα. 

Κατ’ εξαίρεση 

> για τις υπηρεσίες παρακολούθησης φαρμακευτικής 
αγωγής (ίοΙΙονν-υρ) η επίσκεψη αφορά στο ένα τρίτο του 
χρόνου της κανονικής επίσκεψης. 

> για τις υπηρεσίες ειδικής φροντίδας ψυχικής υγεί¬ 
ας κατ’ οίκον που αφορούν παρέμβαση στη κρίση και 
αντιμετώπιση οξέων περιστατικών που χρήζουν πολύω¬ 
ρης παραμονής προσωπικού της κινητής μονάδας, μετά 
την πρώτη ώρα (η οποία κοστολογείται ως επίσκεψη), 
κοστολογούνται σε ωριαία βάση στο ένα τρίτο του 
κόστους της επίσκεψης επί όσες ώρες διαρκεί η κατ’ 
οίκον φροντίδα για τον ίδιο ωφελούμενο. 

3. Οι δράσεις παρέμβασης στην κοινότητα (δράσεις 
πρόληψης, αγωγής κοινότητας, ευαισθητοποίησης πλη¬ 
θυσμού) θα κοστολογούνται ανά ώρα ως επισκέψεις 
ωριαίας διάρκειας και θα είναι επιλέξιμες μόνο σε ό,τι 
αφορά τις ώρες συνεργασίας ειδικών της μονάδας με 
την κοινότητα. Σε κάθε άλλη περίπτωση υλοποίησης 
δράσης, θα είναι επιλέξιμος ο χρόνος ενασχόλησης των 
ειδικών της μονάδας υπολογιζόμενος στο ένα τρίτο του 
κόστους της ωριαίας επίσκεψης. 

4. Η κοστολόγηση υπηρεσιών που παρέχουν οι Μο¬ 
νάδες ΑΙζόθίπίθΓ και Αντιμετώπισης Διάχυτων Αναπτυ¬ 
ξιακών Διαταραχών (Διαταραχές Αυτιστικού τύπου), οι 
οποίες λειτουργούν ως Ολοκληρωμένα Κέντρα (παρέ¬ 
χουν φιλοξενία και υπηρεσίες ημερήσιας φροντίδας) 
και παρέχουν υπηρεσίες μέσω των Κινητών Μονάδων 
τους, αυτές κοστολογούνται με βάση την επίσκεψη του 
ωφελούμενου, όπως περιγράφεται ανωτέρω και ισχύει. 

Αρθρο 10 

Κόστος Υπηρεσιών Ψυχικής Υγείας 

1. Προσδιορίζεται ανώτατο κόστος ανά ωφελούμε¬ 
νο για τις Κινητές Μονάδες: 40€ ανά ωφελούμενο ανά 
οκτάωρο. 

Κατ’ εξαίρεση 

- Υπηρεσίες παρακολούθησης φαρμακευτικής αγω¬ 
γής (ίοΙΙονν -υρ): ένα τρίτο του κόστους της κανονικής 
επίσκεψης. 

- Υπηρεσίες ειδικής φροντίδας ψυχικής υγείας κατ’ 
οίκον που αφορούν παρέμβαση στη κρίση και αντιμε¬ 
τώπιση οξέων περιστατικών που χρήζουν πολύωρης 
παραμονής προσωπικού της κινητής μονάδας, μετά την 
πρώτη ώρα (η οποία θα κοστολογείται ως επίσκεψη), 
θα κοστολογούνται σε ωριαία βάση στο ένα τρίτο του 
κόστους της επίσκεψης επί όσες ώρες διαρκεί η κατ’ 
οίκον φροντίδα για τον ίδιο ωφελούμενο (1η ώρα: 40€, 
υπόλοιπες ώρες: 13,3€). 

2. Δράσεις παρέμβασης στην κοινότητα (δράσεις 
πρόληψης, αγωγής κοινότητας, ευαισθητοποίησης 
πληθυσμού): Κόστος επίσκεψης ανά ώρα ως επισκέψεις 
ωριαίας διάρκειας, σύμφωνα με την ανωτέρω κατηγο- 
ριοποίηση, όταν πρόκειται για συνεργασία ειδικών της 
μονάδας με την κοινότητα και σε λοιπές περιπτώσεις, 
στο ένα τρίτο του κόστους της επίσκεψης (13,3€) επί 

όσες ώρες διαρκεί η ενασχόληση των ειδικών της μο¬ 
νάδας ανά δράση. 

3. Τα παραπάνω κόστη θα αφορούν και υπηρεσίες 
που παρέχουν οι Μονάδες ΑΙζίΐθίπίθΓ και Αντιμετώπισης 
Διάχυτων Αναπτυξιακών Διαταραχών (Διαταραχές Αυτι- 
στικού τύπου), οι οποίες λειτουργούν ως Ολοκληρωμένα 
Κέντρα (παρέχουν φιλοξενία και υπηρεσίες ημερήσιας 
φροντίδας) και παρέχουν υπηρεσίες μέσω των Κινητών 
Μονάδων τους. 

Αρθρο 11 

Προϋποθέσεις κάλυψης δαπανών 
που υπολογίζονται με βάση την κοστολόγηση 
των υπηρεσιών ψυχικής υγείας 

Συμπληρωματικά των διατάξεων του άρθρου 8 της 
παρούσας, ισχύουν τα ακόλουθα: 

1. Τηρούνται οι διατάξεις περί τήρησης και παρακο¬ 
λούθησης λειτουργίας Μονάδων Ψυχικής Υγείας και 
ιδιαίτερα, των ανωτέρω (5), (6) και (8) σχετ. 

2. Για κάθε ωφελούμενο θα τηρούνται στοιχεία επικοι¬ 
νωνίας και θα δηλώνεται υποχρεωτικά, ο Αριθμός Μη¬ 
τρώου Κοινωνικής Ασφάλισης (ΑΜΚΑ). Τα στοιχεία των 
ωφελουμένων θα τηρούνται στη Μονάδα Ψυχικής Υγείας 
και υποχρεωτικά στο Πληροφοριακό Σύστημα Υπηρεσιών 
Ψυχικής Υγείας της Διεύθυνσης Ψυχικής Υγείας. 

3. Προκειμένου να καθίσταται δυνατή η πιστοποίηση της 
διενέργειας των δηλούμενων επισκέψεων, θα υποβάλλεται 
στη Διεύθυνση Ψυχικής Υγείας από τη Μονάδα Ψυχικής 
Υγείας αναλυτική αποτύπωση και υποβολή των διενεργού- 
μενων επισκέψεων ανά είδος και ωφελούμενο. Οι επισκέψεις 
ανά ωφελούμενο θα συσχετίζονται με σχετικές θεραπευ¬ 
τικές πράξεις. Σε περίπτωση κατά την οποία διαπιστωθεί, 
με βάση τα στατιστικά στοιχεία κίνησης που τηρούνται 
από τα προηγούμενα έτη, αύξηση/μείωση μεγαλύτερη του 
10% των διενεργούμενων επισκέψεων, η Διεύθυνση Ψυχικής 
Υγείας θα προβαίνει σε έλεγχο της Μονάδας. 

4. Σχετικά με την υλοποίηση δράσεων στην κοινότητα, 
η Μονάδα Ψυχικής Υγείας είναι υποχρεωμένη να υπο¬ 
βάλλει προγραμματικά στη Διεύθυνση Ψυχικής Υγείας, 
αναλυτική περιγραφή της δράσης, αναλυτικά την εκτι- 
μώμενη ανθρωποπροσπάθεια, κόστος και δείκτες απο¬ 
τελέσματος. Η Διεύθυνση Ψυχικής Υγείας θα εγκρίνει 
την υλοποίηση της δράσης και θα ελέγχει ενδιάμεσα και 
απολογιστικά την επιτευχθείσα δράση, ώστε να καθιστά 
επιλέξιμο το κόστος της δράσης. 

5. Γ ια τον έλεγχο των επισκέψεων, θεραπευτικών προ¬ 
γραμμάτων και δράσεων στην κοινότητα θα τηρούνται, 
υποχρεωτικά, σχετικά στοιχεία στο Πληροφοριακό Σύ¬ 
στημα Υπηρεσιών Ψυχικής Υγείας της Διεύθυνσης Ψυ¬ 
χικής Υγείας. 

6. Σε περίπτωση μη τήρησης των αναφερομένων στο 
παρόν άρθρο, δεν θα καθίσταται δυνατή, η επιχορήγηση 
κάθε μορφής. 

7. Με νεώτερη απόφαση του Υπουργού Υγείας δύναται 
να εξειδικευτεί περαιτέρω ο τρόπος παρακολούθησης 
και ελέγχου της εφαρμογής της παρούσας απόφασης. 

Άρθρο 12 

Συνταγογράφηση και Προμήθεια Φαρμάκων 

1. Οι ιατροί κάθε Μονάδας Ψυχικής Υγείας θα συ- 
νταγογραφούν ηλεκτρονικά τα φάρμακα προς τους 
ωφελούμενους (ασφαλισμένους ή κατόχους βιβλιαρίου 
πρόνοιας - απορίας) και με βάση τη δραστική ουσία, 
σύμφωνα με τα ανωτέρω (10), (11) και (12) σχετ. 


2. Η προμήθεια των φαρμάκων θα γίνεται αποκλειστι¬ 
κά από τα φαρμακεία του Ε.Ο.Π.Υ.Υ. και από τις Μονάδες 
Υγείας του Ε.Ο.Π.Υ.Υ. της περιοχής που ανήκει η Μονάδα 
Ψυχικής Υγείας. 

3. Σε περιπτώσεις ωφελούμενων με βιβλιάριο πρόνοι¬ 
ας - απορίας, η προμήθεια των φαρμάκων θα γίνεται 
από το φαρμακείο δημόσιου νοσοκομείου της περιοχής 
που ανήκει η Μονάδα Ψυχικής Υγείας. 

Αρθρο 13 

Ισχύς - Μεταβατικές διατάξεις 

1. Η παρούσα απόφαση κατισχύει κάθε άλλης διάταξης 
που καθορίζει ή επηρεάζει, άμεσα ή έμμεσα, το κόστος 
λειτουργίας και κατά συνέπεια, το ύψος των επιχορηγή¬ 
σεων των Μονάδων Ψυχικής Υγείας που ανήκουν σε Νο¬ 
μικά Πρόσωπα Ιδιωτικού Δικαίου μη κερδοσκοπικού χα¬ 
ρακτήρα, κατά την έννοια του άρθρου 11 του Ν. 2716/99 
για τις παρεχόμενες υπηρεσίες ψυχικής υγείας. 

2. Η παρούσα απόφαση δεν καταργεί τις διατάξεις του 
ανωτέρω (9) σχετ. όπως τροποποιήθηκε και ισχύει. Το 
ποσό του ειδικού ενοποιημένου (κλειστού) νοσηλίου που 
αφορά στις Κινητές Μονάδες έχουν συνυπολογιστεί και 
συμπεριλαμβάνονται στις ανωτέρω τιμές κόστους ανά 
υπηρεσία που παρέχεται, ανά ωφελούμενο και τύπο μο¬ 
νάδας ψυχικής υγείας που αφορά η παρούσα με εξαίρε¬ 
ση τη δαπάνη της φαρμακευτικής αγωγής, για την οποία 
ισχύουν τα αναφερόμενα στο άρθρο 12 της παρούσας. 
Επομένως, καθ’ όλη τη διάρκεια ισχύος της παρούσας, 
στα ανωτέρω κόστη θα συμψηφίζονται αυτοδικαίως και 
ισόποσα οποιεσδήποτε σχετικές αξιώσεις των Μονάδων 
Ψυχικής Υγείας έναντι των ασφαλιστικών οργανισμών 
των ωφελουμένων σύμφωνα με τις διατάξεις του ανω¬ 
τέρω 9 σχετ. σε πλήρη και ολοσχερή απόσβεση αυτών. 
Η παρούσα ρύθμιση ισχύει μέχρι 31.12.2015, οπότε και 
δύναται να τροποποιηθεί με νεώτερη απόφαση. 

3. Κατά τα λοιπά η υπ’ αριθμ. Υ5β/οικ 1662/21-5-2001 
(ΦΕΚ 691/Β/2001) απόφαση ισχύει ως έχει. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 29 Μαΐου 2013 

Η ΥΦΥΠΟΥΡΓΟΣ 

ΦΩΤΕΙΝΗ ΣΚΟΠΟΥΛΗ 
-♦- 

Αριθμ. 591/63346 (3) 

Καθορισμός των όρων, των δικαιολογητικών και των δια¬ 
δικασιών πληρωμής και ελέγχου της χρηματοδότησης 
της ΚτΠ ΑΕ μέσω του Προγράμματος Δημοσίων Επεν¬ 
δύσεων για την υλοποίηση του έργου «Ολοκληρωμένο 
Πληροφοριακό Σύστημα Παρακολούθησης και Κατα¬ 
γραφής Αλιευτικών Δραστηριοτήτων» στο πλαίσιο της 
από 2-3-2012 Προγραμματικής Συμφωνίας. 

ΟΙ ΥΠΟΥΡΓΟΙ 
ΟΙΚΟΝΟΜΙΚΩΝ - 

ΑΝΑΠΤΥΞΗΣ, ΑΝΤΑΓΩΝΙΣΤΙΚΟΤΗΤΑΣ, ΥΠΟΔΟΜΩΝ, 
ΜΕΤΑΦΟΡΩΝ ΚΑΙ ΔΙΚΤΥΩΝ - ΑΓΡΟΤΙΚΗΣ 
ΑΝΑΠΤΥΞΗΣ ΚΑΙ ΤΡΟΦΙΜΩΝ 

Έχοντας υπόψη: 

1. Το άρθρο 90 του «Κώδικα Νομοθεσίας για την Κυ¬ 
βέρνηση και τα Κυβερνητικά Όργανα» που κυρώθηκε με 
το άρθρο πρώτο του Π.Δ. 63/2005 (ΦΕΚ 98/Α'/22.04.2005). 

2. Του Π.Δ. 402/1988 (ΦΕΚ Α 187), «Περί Οργανισμού 
του Υπουργείου Γεωργίας» όπως έχει τροποποιηθεί. 

3. Του Ν. 2362/1995 (ΦΕΚ Α 247), «Περί Δημοσίου Λογι¬ 
στικού, ελέγχου των δαπανών του Κράτους και άλλες 
διατάξεις», όπως ισχύει και ιδίως των άρθρων 22 παρ. 3 
και 26. 

4. Του άρθρου 22 παρ. 3 του Ν. 992/1979 (ΦΕΚ Α 280), 
«Περί οργανώσεως των διοικητικών υπηρεσιών για την 
εφαρμογή της Συνθήκης προσχώρησης της Ελλάδος 
στις Ευρωπαϊκές Κοινότητες και ρύθμιση συναφών και 
οργανωτικών θεμάτων». 

5. Το Ν. 4111/2013 (ΦΕΚ 18/Α/25.01.2013). 

6. Το Ν. 3614/2007 (ΦΕΚ 267/Α/3.12.2007), όπως τροπο¬ 
ποιήθηκε και ισχύει. 

7. Τον κανονισμό (ΕΚ) 861/2006 του Συμβουλίου για 
τη θέσπιση κοινοτικών χρηματοδοτικών μέτρων για την 
εφαρμογή της κοινής αλιευτικής πολιτικής καθώς και 
στον τομέα του Δικαίου της Θάλασσας 

8. Τον κανονισμό (ΕΚ) 391/2007 της Επιτροπής για τη 
θέσπιση λεπτομερειακών κανόνων εφαρμογής του κα¬ 
νονισμού (ΕΚ) αριθ. 861/2006, αναφορικά με τις δαπάνες 
που αναλαμβάνουν τα κράτη μέλη για την εφαρμογή 
των καθεστώτων παρακολούθησης και ελέγχου στο 
πλαίσιο της κοινής αλιευτικής πολιτικής. 

9. Την αριθμ. 2011/431/ΕΕ Εκτελεστική απόφαση της 
Επιτροπής περί χρηματοδοτικής συμμετοχής της Ένω¬ 
σης στα προγράμματα των κρατών μελών για τον έλεγ¬ 
χο, την επιθεώρηση και την επιτήρηση της αλιείας για 
το 2011. 

10. Την εγγραφή του έργου με κωδικό 2011ΣΕ08680015 
στο ΠΔΕ του ΥΠΑΑΤ, ΣΑΕ 086/8. 

11. Την αριθμ. 41783/ΔΕ-4906/1.10.2012 (ΑΔΑ: Β4ΤΝΦ- 
93Μ) απόφαση Υπ. Ανάπτυξης, Ανταγωνιστικότητας, 
Μεταφορών και Δικτύων. 

12. Την αριθμ. 5000.1/62/2011 απόφαση Υπ. Ανάπτυξης, 
Ανταγωνιστικότητας και Ναυτιλίας (ΦΕΚ Β/3049/2011) 
«Προγραμματική Συμφωνία και εξουσιοδότηση υπογρα¬ 
φής της σχετικά με τον ορισμό της εταιρείας “Κοινωνία 
της Πληροφορίας Α.Ε.” ως Δικαιούχου για την εκτέλεση 
του έργου «Ολοκληρωμένο σύστημα παρακολούθησης 
και καταγραφής των αλιευτικών δραστηριοτήτων». 

13. Την από 02.03.2012 Προγραμματική Συμφωνία με¬ 
ταξύ ΥΠΑΑΝ και ΚτΠ Α.Ε. 

14. Το καταστατικό της Ανώνυμης Εταιρείας «Κοινωνία 
της Πληροφορίας Α.Ε.» όπως τροποποιήθηκε και ισχύει 
(ΦΕΚ 3187/Β/30.11.2012). 

15. Τις διατάξεις του Κανονισμού Προμηθειών της ΚΤΠ 
ΑΕ, που κυρώθηκε με την 263/24.04.2002 Κοινή απόφα¬ 
ση των Υπουργών Οικονομίας και Οικονομικών, Εσω¬ 
τερικών, Δημόσιας Διοίκησης και Αποκέντρωσης (ΦΕΚ 
528/29.04.2002/τ.Β'). 

16. Το Π.Δ. 85/2012 (ΦΕΚ 141/Α721.06.2012) «Ιδρυση και 
μετονομασία Υπουργείων, μεταφορά και κατάργηση 
υπηρεσιών». 

17. Το Π.Δ. 86/2012 (ΦΕΚ 141/Α'/21.06.2012) «Διορισμός 
Υπουργών, Αναπληρωτών Υπουργών και Υφυπουργών». 

18. Το Π.Δ. 90/2012 (ΦΕΚ 144/Α705.07.2012) «Διορισμός 
Υπουργού Οικονομικών». 

19. Την Υ.48/9.7.2012 (ΦΕΚ/Β/2105) απόφασης του πρω¬ 
θυπουργού «Καθορισμός αρμοδιοτήτων του αναπληρω¬ 
τή Υπουργού Οικονομικών Χρ. Σταϊκούρα». 

20. Το άρθρο 6 του Π.Δ. 98/2012 (ΦΕΚ Α' 160), για τη 
μεταφορά του διοικητικού τομέα αλιείας στο Υπουργείο 
Αγροτικής Ανάπτυξης και Τροφίμων. 

21. Το γεγονός ότι από τις διατάξεις της παρούσας 
απόφασης, δεν προκαλείται επιπρόσθετη δαπάνη σε 
βάρος του κρατικού προϋπολογισμού πέραν αυτής που 


είχε προσδιοριστεί στην από 2-3-2012 Προγραμματική 
Συμφωνία, αποφασίζουμε: 

Καθορίζουμε τους όρους,τα δικαιολογητικά,τις διαδι¬ 
κασίες πληρωμής και τον έλεγχο των δικαιολογητικών 
για την χρηματοδότηση της ΚτΠ ΑΕ μέσω του Προγράμ¬ 
ματος Δημοσίων Επενδύσεων, για την υλοποίηση του 
έργου «Ολοκληρωμένο Πληροφοριακό Σύστημα Παρα¬ 
κολούθησης και Καταγραφής Αλιευτικών Δραστηριο¬ 
τήτων» στο πλαίσιο της από 2-3-2012 Προγραμματικής 
Συμφωνίας ως εξής: 

Αρθρο 1 

Όροι χρηματοδότησης 

1. Το Ν.Π.Ι.Δ, «Κοινωνία της Πληροφορίας Α.Ε.» (ΚτΠ 
ΑΕ) υλοποιεί το έργο «Ολοκληρωμένο σύστημα πα¬ 
ρακολούθησης και καταγραφής των αλιευτικών δρα¬ 
στηριοτήτων» μέσω της από 2-3-2012 Προγραμματικής 
Συμφωνίας (ΠΣ). 

Η χρηματοδότηση της ΚτΠ ΑΕ σύμφωνα με την ΠΣ 
ανέρχεται μέχρι του ποσού των 3.000.000 ευρώ, η δη¬ 
μόσια δαπάνη καλύπτεται από το Υπουργείο Αγροτι¬ 
κής Ανάπτυξης και Τροφίμων από πιστώσεις του Π.Δ.Ε 
(Σ.Α. Ε0868 2011 ΣΕ08680015), και συνχρηματοδοτείται 
από την Ευρωπαϊκή Επιτροπή Γενική Διεύθυνση Αλιείας 
(2011/431/ΕΕ Εκτελεστική απόφαση της Επιτροπής). 

2. Η Κοινωνία της Πληροφορίας ΑΕ ως δικαιούχος της 
χρηματοδότησης υποχρεούταί: 

α. Να τηρεί τους όρους της αριθμ. 2011/431/ΕΕ Εκτελε¬ 
στικής απόφασης της Επιτροπής περί χρηματοδοτικής 
συμμετοχής τηςΈνωσης στα προγράμματα των κρατών 
μελών για τον έλεγχο, την επιθεώρηση και την επιτή¬ 
ρηση της αλιείας για το 2011. 

β. Να τηρεί την ισχύουσα Κοινοτική και Εθνική Νομο¬ 
θεσία κατά τη διαδικασία υλοποίησης του έργου. 

γ. Να τηρεί τους όρους της από 2.3.2012 Προγραμ¬ 
ματικής Συμφωνίας μεταξύ ΥΠΑΑΝ και ΚτΠ Α.Ε για την 
υλοποίηση του έργου. 

δ. Να τηρεί το σύνολο των δικαιολογητικών, στοιχείων 
και παραστατικών, που αφορούν στο έργο, καθώς και 
για το σύνολο των διαδικασιών, από την ανάθεση μέχρι 
την παραλαβή και πληρωμή. 

ε. Να προσκομίσει στον κύριο του έργου, τα δικαιολο- 
γητικά όπως περιγράφονται στον Καν(ΕΚ)861/2006 και 
Καν(ΕΚ)391/2007, όπως τροποποιήθηκαν και ισχύουν, για 
την επιστροφή δαπανών από την ΕΕ. 

Άρθρο 2 

Διαδικασία πληρωμής της χρηματοδότησης 
από το ΠΔΕ στην ΚτΠ Α.Ε 

1. Η χρηματοδότηση της ΚτΠ Α.Ε για την υλοποίηση 
του έργου «Ολοκληρωμένο Πληροφοριακό Σύστημα Πα¬ 
ρακολούθησης και Καταγραφής Αλιευτικών Δραστηρι¬ 
οτήτων» γίνεται με μεταφορά των πιστώσεων από τον 
προϋπολογισμό του ΠΔΕ του ΥΠΑΑΤ στο Λογαριασμό 
της ΚτΠ Α.Ε που θα ανοιχθεί για το συγκεκριμένο έργο 
στην Τράπεζα της Ελλάδος. 

2. Υπόλογος διαχειριστής του έργου ορίζεται με 
απόφαση της Διεύθυνσης Οικονομικής του Υπουργεί¬ 
ου Αγροτικής Ανάπτυξης και Τροφίμων η Κοινωνία της 
Πληροφορίας ΑΕ. 

3. Η Γενική Δ/νση Αλιείας εισηγείται την έκδοση 
υπουργικής απόφασης καταβολής της χρηματοδότησης 
στην ΚτΠ ΑΕ μέσω κατανομής από το ΠΔΕ του ΥΠΑ¬ 
ΑΤ,σύμφωνα με την πορεία εκτέλεσης του έργου. Την 

εν λόγω απόφαση μετά την έγκρισή της διαβιβάζει μαζί 
με αίτημα χρηματοδότησης στην Διεύθυνση Οικονομική 
για την έκδοση της εντολής κατανομής. 

4. Η χρηματοδότηση του λογαριασμού της ΚτΠ Α.Ε 
για το έργο θα γίνεται, με εντολή κατανομής προς 
την Τράπεζα της Ελλάδος από την αρμόδια για την 
εκτέλεση της ΣΑΕ 086/8, Διεύθυνσης Οικονομικής του 
Υπουργείου Αγροτικής Ανάπτυξης και Τροφίμων. 

5. Το ποσό της χρηματοδότησης κατατίθεται σε ξεχω¬ 
ριστό τραπεζικό λογαριασμό όψεως που τηρείται από την 
ΚτΠ ΑΕ ειδικά για το συγκεκριμένο έργο. Στο λογαριασμό 
αυτό θα κατατίθενται και τα έσοδα που προκύπτουν 
από οποιαδήποτε αιτία (τόκοι, κατάπτωση εγγυητικών 
επιστολών, ποινικές ρήτρες, πρόστιμα αναδοχών κ.λπ.). 

6. Οι τόκοι και τυχόν έσοδα που προκύπτουν παρα¬ 
μένουν στο λογαριασμό μαζί με τυχόν αδιάθετο ποσό 
χρηματοδότησης του έργου και επιστρέφονται στο 
τέλος του έργου. 

7. Η εμφάνιση της ανωτέρω χρηματοδότησης από 
τις αρμόδιες Υπηρεσίες Δημοσιονομικού Ελέγχου στον 
προϋπολογισμό δημοσίων επενδύσεων, ενεργείται ένα¬ 
ντι των ακόλουθων δικαιολογητικών: 

α) Αντιγράφου της υπουργικής απόφασης καταβολής 
της χρηματοδότησης στην ΚτΠ ΑΕ μέσω κατανομής από 
το ΠΔΕ του ΥΠΑΑΤ, σύμφωνα με την πορεία εκτέλεσης 
του έργου. 

β) Αντιγράφου της εντολής της αρμόδιας για την 
εκτέλεση της ΣΑΕ 086/8, Διεύθυνσης Οικονομικής του 
Υπουργείου Αγροτικής Ανάπτυξης και Τροφίμων προς 
την Τράπεζα της Ελλάδος για τη χρηματοδότηση του 
έργου δημοσίων επενδύσεων. 

γ) Αντιγράφου δελτίου αναγγελίας (ΕΧΤΒΑΙΤ), της 
Τράπεζας της Ελλάδος εκτέλεσης της ανωτέρω υπό 
στοιχείο (β) εντολής. 

Αρθρο 3 

Δικαιολογητικά για την καταβολή 
της χρηματοδότησης 

1. Αίτημα της Κοινωνίας της Πληροφορίας ΑΕ υπογε¬ 
γραμμένο από τον νόμιμο εκπρόσωπο της, με την οποία 
ζητείται η καταβολή της χρηματοδότησης. 

2. Η από 2.3.2012 Προγραμματική Συμφωνία μεταξύ 
ΥΠΑΑΝ και ΚτΠ Α.Ε για την υλοποίηση του έργου. 

3. Οι υπογραφείσες συμβάσεις μεταξύ της Κοινωνίας 
της Πληροφορίας ΑΕ και των αναδοχών υλοποίησης 
του έργου 


4. Το Πρακτικό της Επιτροπής Παρακολούθησης και 
Παραλαβής του έργου (ΕΠΠΕ) που συστήνεται σύμφω¬ 
να με το άρθρο 6 της από 2-3-2012 Προγραμματικής 
Συμφωνίας. 

5. Προϋπολογιστική κατάσταση δαπανών σε δύο (2) 
αντίγραφα υπογεγραμμένη από τον νόμιμο εκπρόσωπο 
της Κοινωνίας της Πληροφορίας ΑΕ και θεωρημένη από 
την Οικονομική Υπηρεσία της όπου θα αναφέρονται οι 
προγραμματισμένες δαπάνες στα πλαίσια υλοποίησης 
του έργου. 

6. Τιμολόγιο αθεώρητο της χρηματοδότησης και Εξο- 
φλητική απόδειξη. 

7. Το γραμμάτιο κατάθεσης και η κίνηση του λογα¬ 
ριασμού της Τράπεζας (ΕΧΤΒΑΙΤ), αποτελούν δικαιολο- 
γητικά για κάθε επόμενη χρηματοδότηση. 

Άρθρο 4 

Διαδικασία ελέγχου της χρηματοδότησης. 

1. Η Κοινωνία της Πληροφορίας ΑΕ υποχρεούται να 
τηρεί σε ειδικούς φακέλους και να θέτει στην διάθε¬ 
ση των αρμόδιων ελεγκτικών οργάνων (Κοινοτικών και 
Εθνικών) τα νόμιμα δικαιολογητικά βάσει των οποίων 
πραγματοποιούνται οι σχετικές δαπάνες και όπως αυτά 
προβλέπονται από τον Κ.Β.Σ. 

2. Τα πρωτότυπα στοιχεία δαπανών φυλάσσονται στην 
Οικονομική Υπηρεσία του δικαιούχου. 

3. Η Κοινωνία της Πληροφορίας ΑΕ έχει την υποχρέωση 
να διαθέσει το ποσό της χρηματοδότησης αποκλειστικά 
για τους σκοπούς και για κάλυψη μόνο όσων προβλέπο- 
νται στην από 2-3-2012 Προγραμματική Συμφωνία. 

4. Η Κοινωνία της Πληροφορίας ΑΕ έχει την υποχρέ¬ 
ωση να επιστρέφει το ποσό της χρηματοδότησης που 
τυχόν δεν χρησιμοποιήθηκε για το έργο που της έχει 
ανατεθεί στο πλαίσιο της Προγραμματικής Συμφωνίας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 27 Μα'ΐου 2013 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ 


Σε έντυπη μορφή: 

• Για τα Φ.Ε.Κ. από 1 έως 16 σελίδες σε 1 € προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε υοοίΡΐί ΡνΡ/ΟΡ: 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 € 

- 

Ε.Β.Ι. 

100 € 

- 

- 

Α.Ε.Δ. 

5 € 

- 

- 

Δ.Δ.Σ. 

200 € 

- 

20 € 

Α.Ε.-Ε.Π.Ε. 

- 

- 

100 € 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

80 € 

30 € 

Γ' 

50 € 

- 

- 

Υ.Ο.Δ.Δ. 

50 € 

- 

- 

Δ' 

110 € 

30 € 

- 


• Η τιμή πώλησης μεμονωμένων Φ.Ε.Κ. σε μορφή σά-Γοηπ από εκείνα που διατίθενται σε ψηφιακή μορφή και μέχρι 100 σελίδες, σε 5 € 
προσαυξανόμενη κατά 1 € ανά 50 σελίδες. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορψή 

Α' 

225 € 

Β' 

320 € 

Γ' 

65 € 

Υ.Ο.Δ.Δ. 

65 € 


Τεύχος 

Έντυπη μορφή 

Δ' 

160 € 

Α.Α.Π. 

160 € 

Ε.Β.Ι. 

65 € 

Α.Ε.Δ. 

10 € 


Τεύχος 

Έντυπη μορφή 

Α.Ε.-Ε.Π.Ε. 

2.250 € 

Δ.Δ.Σ. 

225 € 

Α.Σ.Ε.Π. 

70 € 

Ο.Π.Κ. 

- 


• Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 €, ποσό το οποίο αφορά 
τα ταχυδρομικά έξοδα. 


• ΗκαταβολήγίνεταισεόλεςτιςΔημόσιεςΟικονομικέςΥπηρεσίες(Δ.Ο.Υ.).Τοπρωτότυποδιπλότυπο(έγγραφοαριθμ.πρωτ.9067/28.2.2005 
2η Υπηρεσία Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται 
στο Εθνικό Τυπογραφείο (Καποδιστρίου 34, Τ.Κ. 104 32 Αθήνα). 

• Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά 
και θα επιστρέφονται. 

• Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της'Ενωσης Ιδιοκτητών Ημερησίου Τύπου 
Αθηνών και Επαρχίας, οι τηλεοπτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά όργανα και οι τρι¬ 
τοβάθμιες επαγγελματικές ενώσεις δικαιούνται έκπτωσης πενήντα τοις εκατό (50%) επί της ετήσιας συνδρομής. 

• Το ποσό υπέρ ΤΑ.Π.Ε.Τ. (5% επί του ποσού συνδρομής), καταβάλλεται ολόκληρο (Κ.Α.Ε. 3512) και υπολογίζεται πριν την έκ¬ 
πτωση. 

• Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρίζονται στα Φ.Ε.Κ. στο τηλ.: 210 5279000. 
Φωτοαντίγραφα παλαιών Φ.Ε.Κ.: τηλ.: 210 8220885. 

Τα φύλλα όλων των τευχών της Εφημερίδας της Κυβερνήσεως διατίθενται δωρεάν σε ηλεκτρονική μορφή 
από την ιστοσελίδα του Εθνικού Τυπογραφείου (νννννν.βΐ. 91 ·) 


Ηλεκτρονική Διεύθυνση: ήίίρ://νννννν.β1.9Γ - θ-πταϊΙ: ννβόπΐ3δίθΓ.6ΐ@βί.9Γ 


ΟΙ ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ ΛΕΙΤΟΥΡΓΟΥΝ ΚΑΘΗΜΕΡΙΝΑ ΑΠΟ 08=00 ΜΕΧΡΙ 13=30 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΤΑΧ 210 52 21 004 













































































